Szerződésszám: ÁI/…/2020.

**Együttműködési megállapodás**

amely létrejött egyrészről a Tolna Megyei Balassa János Kórház (7100 Szekszárd, Béri Balogh Ádám u. 5-7., törzskönyvi azonosító – PIR: 416306; adószám: 15416308-2-17; képv.: Dr. Németh Csaba főigazgató) mint **Egészségfejlesztési Iroda**, a továbbiakban (EFI)

másrészről Bátaszék Város Önkormányzata (székhely: 7140 Bátaszék, Szabadság u. 4. törzskönyvi azonosító – PIR: 733304, adószám: 15733304-2-17, képv.: dr. Bozsolik Róbert polgármester) mint **Önkormányzat** között alulírt helyen és napon, az alábbi feltételek szerint:

1. Felek rögzítik, hogy az Emberi Erőforrások Minisztériuma EU Fejlesztések Végrehajtásáért Felelős Helyettes Államtitkárság EFOP-1.8.19-17. kódszámú „Az alapellátás a népegészségügy rendszerének átfogó fejlesztése – népegészségügy helyi kapacitás fejlesztése” tárgyú felhívást tett közzé, melyre a Megbízó EFOP-1.8.19-17-2017-00004 azonosítószámon pályázatot nyújtott be „Egészségfejlesztés a szekszárdi járásban” címmel. A pályázati kérelmet támogatásban részesítette.
2. Felek megállapodnak, hogy Önkormányzat az EFI Iroda programjainak népszerűsítése érdekében a www.bataszek.hu weboldalon, annak főoldalán **elhelyezi az EFI Iroda logóját**, az **EFI Iroda facebook oldalára átvezető linket**, valamint a **logóra kattintással az EFI Iroda tevékenységéről ismertető szöveget tesz közzé**. Önkormányzat vállalja azt is, hogy 2021. december 31-ig fenntartja a közzétételt.
3. Önkormányzat legkésőbb **2020. december 21. napjáig** vállalja teljesíteni a 2. pontban foglaltakat. EFI Iroda a teljesítést ellenőrzi, és arról teljesítés-igazolást állít ki. A teljesítés-igazolás a számla melléklete.
4. EFI Iroda köteles Önkormányzatnak a közzétételért **bruttó 86.000- Ft, azaz nyolcvanhatezer forint** díjazást fizetni legkésőbb a számla átadásától számított **nyolc napon belül**. A díjazás magában foglalja az Önkormányzat teljesítéssel felmerülő minden költségét.
5. A Felek nyilatkoznak, hogy a szerződéskötés előkészítéséhez, valamint a szerződés teljesítéséhez szükséges személyes adatokat kezelik. A Felek kijelentik, hogy adatkezeléseik megfelelnek a vonatkozó jogszabályoknak, különösen a következőknek:

* az Európai Parlament és a Tanács (EU) 2016/679 rendelete (2016. április 27.) – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban: „GDPR”), és
* az információs önrendelkezési jogról és az információszabadságról szóló 2011. évi CXII. törvény.

1. Mellékletek:

* Teljesítés-igazolás minta
* Átláthatósági nyilatkozat

Felek az együttműködési megállapodást, mint akaratukkal mindenben megegyezőt, elolvasást és értelmezést követően helybenhagyólag aláírták.

|  |  |
| --- | --- |
| Szekszárd, 2020. december 4. | Bátaszék, 2020. december 14. |
| ………………………………..  **Tolna Megyei Balassa János Kórház**  **EFI Iroda** | ……………………………….  **Dr. Bozsolik Róbert**  **polgármester** |
| **Pénzügyi ellenjegyzés:**  Név: Kis Zoltán Károly mb. gazdasági igazgató  Aláírás:  Kelt: 2020. december 4. | **Pénzügyi ellenjegyzés:**  Név: Nagyné Gyura Györgyi pénzügyi irodavezető  Aláírás:  Kelt: 2020. december 14. |
| **Az okirat jogi szempontú vizsgálatát végezte az EFI Iroda részéről:** | **Jogi ellenjegyzés:**  Név: Kondriczné dr. Varga Erzsébet jegyző  Aláírás: |